text: শ্রপশার () যুক্তরাজ্যের পশ্চিমভাগে, ওয়েল্‌সের সাথে সীমান্তে অবস্থিত একটি কাউন্টি। শ্রুজবেরি কাউন্টিটির রাজধানী শহর। এর আয়তন ৩,৪৯০ বর্গকিলোমিটার এবং লোকসংখ্যা প্রায় ৩ লক্ষ। সেভার্ন নদী শ্রপশার কাউন্টিকে দুইটি অঞ্চলে ভাগ করেছে। নদীর উত্তর ও উত্তর-পূর্বের অঞ্চলে ভূমি সমতল ও এখানে কৃষিকাজ হয়। নদীর দক্ষিণ ও দক্ষিণ-পশ্চিমের এলাকা পাহাড়ি এবং এখানে ভেড়া ও অন্যান্য গবাদি পশু পালন করা হয়। কাউন্টিটি কৃষিপ্রধান অঞ্চল হলেও এখানে লোহা এবং ধাতুজাত বিভিন্ন দ্রব্য ও যন্ত্রপাতি তৈরির কারখানা আছে। স্বল্প পরিমাণে কয়লাও উত্তোলিত হয়। অতীতে এলাকাটি স্যাক্সন রাজ্য মার্সিয়ার অংশ ছিল। স্যাক্সনের পশ্চিমের কেল্টীয় জাতির লোকদের বিরুদ্ধে প্রতিরক্ষার জন্য ওফা-র ডাইক নামের প্রাচীর নির্মাণ করে। মধ্যযুগে শহরটি ইংল্যান্ড ও ওয়েল্‌সের মধ্যকার সীমান্ত বিবাদের মধ্যে পড়ে যায়। এলাকাটি একসময় সালোপ নামেও পরিচিত ছিল।
  
  শ্রপশার কাউন্টিতে চার্লস ডারউইন, উইনফ্রেড ওয়েন, প্রমুখ বিশিষ্ট ব্যক্তি জন্মগ্রহণ করেন।
  
  বিষয়শ্রেণী:ইংল্যান্ডের কাউন্টি
title: শ্রপশার